《王古樵观予苦疮鄙句遂自赋眉遭二韵各二首因次其韵为戏 其三》
宋代·方一夔

无端痁疥适相遭，空苦无成似嚼螯。瘢疻着身犹刻画，垢腥满爪费爬搔。

行吟谩想歌愁绝，坐食空惭饱老饕。偶见新诗还技痒，寒窗细字认牛毛。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。